Éyə Ǹtondôbə a kɔ́bɔ̄ nâ: kíŋ yasɔ́ á Rama, ǹyón ai miǹsíŋílí: Rakɛ̂l énye a yón bɔ́n bóé. Ǎ yə́bə̄ kig nâ bə́ dzəg nyé ńyōn ású bɔ́n bóé amú bá sə́ kīg fə. 16Éyə Ǹtondôbə a kɔ́bɔ̄ ná: Dzǒge ǹyón, fímígi bibə́gē á mís, amú máán mə́ nə wa ású míńtyé míe. Ǹtondôbə énye a kɔ́bɔ, bâyi dúgán sɔ́ á ńnam miǹzízíŋ. 17Áfidi á nə wa ású mə́lú yə okídí, Ǹtondôbə énye a kɔ́bɔ, bɔ́n bóe bâyi dúgán sɔ́ á sí dzābán. 18Mawóg, owé, mawóg ǹyón Éfraím: "O ngándə́gələ ma, mə ngábi endə́gələ, anə́ etɔ̌ŋ nyag bá ndzí kig mân. Bɔ̌ naa mə́ dúgán ai mvús, eyɔ̌ŋ tē mə́ dúgán, amú ó nə̄ Ńtondôbə, Zambá wama. 19Amú, ńnyie anə́ mə̄ ngádími, ńdɔ mə ngásíngi, mə ngáwóg, mə ngádəgələ mɔ́. Osɔ́n ó ngákúban ma á nyɔ́l, mə ngáwú osɔ́n. Owé, mə ngábə́ bəgə osáma yā ámɔ̄ngɔ́ dáma." 20Yə Éfraím á nə ma akyaí ḿbɔ́s édǐŋ mɔ́n dī, ákyāí ḿkpəg mɔ́n á nə́ naa éyɔŋ ésə makɔ́bɔ dzam díé, mə ngadúgan tsog dzwé díé ? Asú tē miǹya myásigan ma âbum ású díé, asú tē ǹnə́m wāfuguzu mǎ ai edǐŋ ású díé, Ǹtondôbə énye a kɔ́bɔ.